Lón undir jöklum myndast í mörgum tilvikum hér á landi af völdum jarðhita og eldgosa sem ekki ná upp úr jöklinum . Skemmst er að minnast Skeiðarárhlaupsins í nóvember 1996 en rennsli þess er talið hafa náð um 50 þúsund rúmmetrum á sekúndu . Þekktust þeirra eru Kötluhlaup en rennsli í hlaupinu samfara Kötlugosinu 1918 er talið hafa numið hundruðum þúsunda rúmmetra á sekúndu . Frægustu dæmi um stór hlaup frá lokum síðustu ísaldar eru Missoula-hlaupin í norðvestur Bandaríkjunum og hlaup sem kennd eru við Altayfjöll í Síberíu . Þekktustu jökulhlaup á forsögulegum tíma hér á landi urðu í Jökulsá á Fjöllum og eru þau talin hafa náð allt að milljón rúmmetrum á sekúndu og myndað Jökulsárgljúfur og Ásbyrgi . Ummerki um forsöguleg jökulhlaup á síðustu ísöld samfara eldgosum úr Grímsvötnum og Kötlu sjást í setlögum á hafsbotni langt suður af Íslandi og benda ummerkin til þess að sum þessara hlaupa hafi verið margfalt stærri en Skeiðarárhlaupið 1996 .